Tiivistelmä Komission Päätöksestä

annettu 13 päivänä tammikuuta 2021

yrityskeskittymän julistamisesta sisämarkkinoille ja ETA-sopimuksen toimintaan soveltuvaksi

(Asia M.9564 – LSEG/Refinitiv Business)

(tiedoksiannettu numerolla C(2021) 28)

(Ainoastaan englanninkielinen teksti on todistusvoimainen)

(ETA:n kannalta merkityksellinen teksti)

(2021/C 434/05)

Komissio teki 13. tammikuuta 2021 päätöksen sulautuma-asiassa yrityskeskittymien valvonnasta 20 päivänä tammikuuta 2004 annetun neuvoston asetuksen (EY) N:o 139/2004 (1) ja erityisesti sen 8 artiklan 2 kohdan nojalla. Päätöksen koko teksti, josta on poistettu luottamukselliset tiedot, on saatavilla mahdollisesti väliaikaisena versiona asian todistusvoimaisella kielellä kilpailun pääosaston verkkosivuilla osoitteessa: http://ec.europa.eu/competition/elojade/isef/index.cfm?clear=1&policy_area_id=2

I OSAPUOLET

(1) London Stock Exchange Group, jäljempänä ”ilmoituksen tekijä” tai ”LSEG”, on kansainvälisillä finanssimarkkinoilla toimiva infrastruktuuri- ja tietotoimittaja. LSEG:n pääasiallisia toimintoja ovat i) pääomamarkkinoilla toimivat kauppapaikat (mukaan lukien LSE, Borsa Italiana, MTS, Turquoise ja CurveGlobal Limited), ii) kaupan jälkeiset palvelut ja riskienhallinta, iii) tietopalvelut, ja iv) teknologiapalvelut kaupankäynti- ja markkinavalvontajärjestelmien sekä kaupan jälkeisten järjestelmien kautta organisaatioille ja pörsseille. Kahdella ensiksi mainitulla alalla LSEG ylläpitää kauppapaikkoja osakkeille, pörssilistatuille indeksituotteille, joukkovelkakirjoille, korkojohdannaisille ja osakejohdannaisille sekä selvitysyhteisöjä (LCH ja CC&G) osakkeille, pörssilistatuille indeksituotteille, joukkovelkakirjoille, korkojohdannaisille, osakejohdannaisille, luottojohdannaisille ja valuuttatuotteille. Kahdella viimeksi mainitulla alalla LSEG on erityisesti aktiivinen indeksien laadinnassa FTSE Russellin kautta, kauppapaikkatietojen toimittamisessa edellä mainittujen kauppapaikkojensa kautta sekä sektoriluokitusjärjestelmien ja muiden finanssimarkkinoiden tietotuotteiden, kuten arvopaperitunnisteiden, toimittamisessa.

(2) Refinitiv Business, jäljempänä ”kohde” tai ”Refinitiv”, on finanssimarkkinoiden infrastruktuuri- ja tietotoimittaja. Sen toimintoja ovat i) tietojen ja analytiikan toimittaminen, ii) pääomamarkkina- ja työnkulkuratkaisut, ja iii) riskinhallintapalvelut. Ensiksi mainitulla alalla Refinitiv on erityisesti aktiivinen työpöytäratkaisujen toimittamisessa Eikonin kautta, yhdennettyjen reaaliaikaisten tiedonsyöttöpalvelujen toimittamisessa Elektronin kautta, indeksien laadinnassa, sektoriluokitusjärjestelmissä ja kauppapaikkatietojen toimittamisessa. Toisella alalla Refinitiv ylläpitää kauppapaikkoja (Tradeweb, FXall ja Matching) osakkeille, pörssilistatuille indeksituotteille, joukkovelkakirjoille, korkojohdannaisille, osakejohdannaisille ja valuuttatuotteille. Kolmannella alalla Refinitiv tarjoaa seulonta-, seuranta- ja riskinarviointivälineitä, jotka auttavat käyttäjiä noudattamaan talousrikoksia koskevaa lainsäädäntöä kaikkialla maailmassa.

II TOIMENPIDE

(3) Komissio vastaanotti 13. toukokuuta 2020 neuvoston asetuksen (EY) N:o 139/2004, jäljempänä ”sulautuma-asetus”, 4 artiklan mukaisen ilmoituksen ehdotetusta yrityskeskittymästä, jolla LSEG (Yhdistynyt kuningaskunta) hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä Refinitiv (Yhdysvallat) ostamalla osakkeita, jäljempänä ”liiketoimi”. LSEG:stä ja Refinitivistä käytetään jäljempänä nimitystä ”osapuolet”. Liiketoimi loisi yhden maailman suurimmista finanssimarkkinoiden toimijoista, joka toimisi i) finanssimarkkinoiden infrastruktuuripalvelujen (esimerkiksi osakkeiden, joukkovelkakirjojen ja johdannaisten listaaminen, kaupankäynti, selvitys ja toimitus/säilytys) ja ii) rahoitustietotuotteiden (työpöytäpalvelut ja tiedonsyöttö, kauppapaikkoja koskevat tiedot ja indeksit/vertailuarvot) koko arvoketjussa.

III YHTEENVETO

(4) Komissio toi esiin kilpailuongelmia, jotka liittyivät horisontaalisiin päällekkäisyyksiin osapuolten toiminnoissa, jotka liittyvät Euroopan valtioiden joukkovelkakirjojen kaupankäyntipalvelujen tarjoamiseen ja useisiin vertikaalisiin suhteisiin rahoitustietojen alalla sekä rahoitusvälineiden kaupassa ja selvittämisessä.

(5) Komission tutkimuksessa kävi ilmi, että liiketoimi estäisi olennaisesti tehokasta kilpailua seuraavilla merkityksellisillä markkinoilla: a) horisontaaliset päällekkäisyydet: Euroopan valtioiden joukkovelkakirjojen sähköisten kaupankäyntipalvelujen tarjoaminen; b) vertikaaliset päällekkäisyydet: tuotantohyödykemarkkinoiden sulkeminen yhdennettyjen reaaliaikaisten tiedonsyöttöpalvelujen ja työpöytäpalvelujen merkityksellisillä markkinoilla rajoittamalla pääsyä LSE-kauppapaikan tietoihin; tuotantohyödykemarkkinoiden sulkeminen yhdennettyjen reaaliaikaisten tiedonsyöttöpalvelujen ja työpöytäpalvelujen merkityksellisillä markkinoilla rajoittamalla pääsyä LSEG:n ylläpitämiin Yhdistyneen kuningaskunnan osakeindekseihin; muut yhteensovittamattomat vaikutukset yhdennettyjen reaaliaikaisten tiedonsyöttöpalvelujen ja työpöytäpalvelujen merkityksellisillä markkinoilla, jotka aiheutuvat pääsyn saamisesta kilpailijoiden kaupallisesti arkaluonteisiin tietoihin; tuotantohyödykemarkkinoiden sulkeminen indeksien lisensoinnin merkityksellisillä markkinoilla rajoittamalla pääsyä WM/R-valuuttavertailuarvoihin; ja kysyntämarkkinoiden sulkeminen OTC-korkojohdannaisten suorien (dealer-to-client, D2C) kaupankäyntipalvelujen merkityksellisillä markkinoilla rajoittamalla pääsyä OTC-johdannaisten selvityspalveluihin.

(6) Ilmoituksen tekijä toimitti 5. marraskuuta 2020 sitoumuspaketin edellä lueteltujen, komission esiin tuomien kilpailuongelmien korjaamiseksi, jäljempänä ”alkuperäiset sitoumukset”. Ilmoituksen tekijä toimitti 26. marraskuuta 2020 päivitetyn sitoumuspaketin, jäljempänä ”lopulliset sitoumukset” tai ”sitoumukset”.

(7) Tämän vuoksi esitetään, että sulautuma-asetuksen 8 artiklan 2 kohdan mukaisesti annetaan hyväksymispäätös.

IV ARVIOINTI

A. MERKITYKSELLISET TUOTE- JA MAANTIETEELLISET MARKKINAT

(8) Tässä jaksossa esitetään merkityksellisten (tuote- ja maantieteellisten) markkinoiden määritelmät niille markkinoille, joilla komissio totesi, että liiketoimi estäisi olennaisesti tehokasta kilpailua.

1. Euroopan valtioiden joukkovelkakirjojen sähköisten kaupankäyntipalvelujen tarjoaminen

(9) Deutsche Börse / NYSE Euronext , että joukkovelkakirjoilla (eli valtioiden ja yritysten joukkovelkakirjoilla) käytävä kauppa ei ollut korvattavissa muiden rahoitusvälineiden kaupankäynnillä, kuten osakkeiden käteiskaupalla. Komission aiemmat päätökset. Vaikka komissio ei ole aiemmin arvioinut valtioiden joukkovelkakirjojen kaupankäyntipalvelujen merkityksellisiä tuotemarkkinoita, komissio katsoi asiassa, että joukkovelkakirjoilla (eli valtioiden ja yritysten joukkovelkakirjoilla) käytävä kauppa ei ollut korvattavissa muiden rahoitusvälineiden kaupankäynnillä, kuten osakkeiden käteiskaupalla. ( 2 )

(10) Komission toteuttama arviointi. Markkinatutkimuksen tulosten ja käytettävissä olevan näytön perusteella komissio katsoo, että tässä päätöksessä Euroopan valtioiden joukkovelkakirjojen (eli ETA:n, Yhdistyneen kuningaskunnan ja Sveitsin hallitusten liikkeelle laskemien velkakirjojen) sähköisten kaupankäyntipalvelujen tarjoaminen muodostaa erilliset tuotemarkkinat, mutta kysymys mahdollisesta segmentoinnista kaupankäyntikanavan (eli suoran D2C-kaupankäynnin ja välittäjien välisen D2D-kaupankäynnin) mukaan voidaan jättää avoimeksi. Nämä markkinat ovat maantieteelliseltä laajuudeltaan maailmanlaajuiset tai ainakin ETA:n laajuiset.

2. OTC-korkojohdannaisten D2C-kaupankäyntipalvelujen tarjoaminen

(12) Komission toteuttama arviointi. Markkinatutkimuksen tulosten ja käytettävissä olevan näytön perusteella komissio katsoo, että tässä päätöksessä OTC-korkojohdannaisten D2C-kaupankäyntipalvelujen tarjoaminen muodostaa erilliset tuotemarkkinat, kun taas mahdollinen segmentointi toteutusmenetelmän (eli sähköisen kauppapaikan kautta tai kahdenvälisesti puheyhteyden välityksellä) ja/tai korkojohdannaissopimuksen tyypin (esim. koronvaihtosopimukset, korkotermiinisopimukset ja yön yli -indeksiswapit) ja/tai kohde-etuutena olevien valuuttojen (esim. EUR tai USD) mukaan voidaan jättää avoimeksi. Nämä markkinat ovat maantieteelliseltä laajuudeltaan maailmanlaajuiset tai ainakin ETA:n laajuiset.

3. OTC-korkojohdannaisten selvityspalvelujen tarjoaminen

(13) Komission aiemmat päätökset. Komissio on määritellyt johdannaisten selvitykselle erilliset tuotemarkkinat kohde-etuuden luokan, toteutusympäristön, asiakastyypin ja sopimustyypin mukaan. ( 7 )

(14) Komission toteuttama arviointi. Markkinatutkimuksen tulosten ja käytettävissä olevan näytön perusteella komissio katsoo, että tässä päätöksessä keskusvastapuolen selvityspalveluiden tarjoaminen OTC-korkojohdannaisille muodostaa erilliset tuotemarkkinat, mutta kysymys mahdollisesta segmentoinnista OTC-korkojohdannaissopimuksen tyypin ja/tai kohde-etuutena olevan valuutan mukaan voidaan jättää avoimeksi. Nämä markkinat ovat maantieteelliseltä laajuudeltaan maailmanlaajuiset tai ainakin ETA:n laajuiset.

4. Yhdennetyt reaaliaikaiset tiedonsyöttöpalvelut

(15) Reuters Instrument Codes -asiaa koskevassa päätöksessään komissio totesi, että yhdennetyt reaaliaikaiset tiedonsyöttöpalvelut ja suorat reaaliaikaiset tiedonsyöttöpalvelut kuuluvat eri tuotemarkkinoille. Komission aiemmat päätökset. Reaaliaikaiset tiedonsyöttöpalvelut voidaan jakaa kahteen luokkaan: yhdennettyihin ja suoriin palveluihin.-asiaa koskevassa päätöksessään komissio totesi, että yhdennetyt reaaliaikaiset tiedonsyöttöpalvelut ja suorat reaaliaikaiset tiedonsyöttöpalvelut kuuluvat eri tuotemarkkinoille. ( 8 ) Samassa asiassa komissio totesi, että yhdennetyt reaaliaikaiset tiedonsyöttöpalvelut eivät kilpaile työpöytäpalvelujen kanssa. ( 9 )

(16) Komission toteuttama arviointi. Markkinatutkimuksen tulosten ja käytettävissä olevan näytön perusteella komissio katsoo, että yhdennetyille reaaliaikaisille tiedonsyöttöpalveluille (lukuun ottamatta työpöytäpalveluja ja suoria reaaliaikaisia tiedonsyöttöpalveluja) on erilliset merkitykselliset markkinat. Nämä markkinat ovat maantieteelliseltä laajuudeltaan maailmanlaajuiset.

5. Työpöytäpalvelut

(17) Blackstone / Thomson Reuters F&R komissio esitti, että työpöytäpalveluille olisi mahdollisesti markkinat, jotka olisivat erilliset yhdennettyjen reaaliaikaisten tiedonsyöttöpalvelujen, ei-reaaliaikaisten tiedonsyöttöpalvelujen ja diskreettien tietoaineistojen markkinoista. Merkityksellisten tuotemarkkinoiden määritelmä jätettiin lopulta avoimeksi. Komission aiemmat päätökset. Asiassakomissio esitti, että työpöytäpalveluille olisi mahdollisesti markkinat, jotka olisivat erilliset yhdennettyjen reaaliaikaisten tiedonsyöttöpalvelujen, ei-reaaliaikaisten tiedonsyöttöpalvelujen ja diskreettien tietoaineistojen markkinoista. Merkityksellisten tuotemarkkinoiden määritelmä jätettiin lopulta avoimeksi. ( 10 )

(18) Komission toteuttama arviointi. Markkinatutkimuksen tulosten ja käytettävissä olevan näytön perusteella komissio katsoo, että kattaville työpöytäpalveluille (lukuun ottamatta diskreettejä tietoaineistoja) on erilliset merkitykselliset markkinat ja että näitä markkinoita ei tarvitse jakaa pienempiin segmentteihin asiakasryhmien mukaan. Nämä markkinat ovat maantieteelliseltä laajuudeltaan maailmanlaajuiset.

6. Kauppapaikkatietojen tarjoaminen

(19) Deutsche Börse / NYSE Euronext markkinatutkimus osoitti, että kumpikin osapuoli toimitti kustakin kauppapaikastaan pörssikohtaisia tietoja, joita ei voitu toisintaa muiden pörssien tai kauppapaikkojen tarjoamilla markkinatietopalveluilla. Toisin sanoen markkinatutkimus osoitti, että kunkin kauppapaikan tiedot muodostivat erilliset markkinat. Komission aiemmat päätökset. Asiassamarkkinatutkimus osoitti, että kumpikin osapuoli toimitti kustakin kauppapaikastaan pörssikohtaisia tietoja, joita ei voitu toisintaa muiden pörssien tai kauppapaikkojen tarjoamilla markkinatietopalveluilla. Toisin sanoen markkinatutkimus osoitti, että kunkin kauppapaikan tiedot muodostivat erilliset markkinat. ( 11 )

(20) Komission toteuttama arviointi. Markkinatutkimuksen tulosten ja käytettävissä olevan näytön perusteella komissio katsoo, että kussakin kauppapaikassa muodostuvien kauppapaikkatietojen lisensoinnille on erilliset merkitykselliset markkinat. Tässä päätöksessä komission esiin nostamat ongelmat koskivat ennen kaikkea LSE-kauppapaikan tietojen merkityksellisiä markkinoita. Nämä markkinat ovat maantieteelliseltä laajuudeltaan maailmanlaajuiset.

7. Indeksien lisensointi

(21) Deutsche Börse / London Stock Exchange Group komissio katsoi, että indeksien lisensointi muodostaa erilliset tuotemarkkinat, jotka voitaisiin mahdollisesti jakaa pienempiin segmentteihin indeksityypin mukaan. Intercontinental Exchange / NYSE Euronext komissio määritteli indekseille erilliset markkinat, jotka perustuvat niiden komponenttien omaisuusluokkaan sekä kansalliseen ja alueelliseen maantieteelliseen kattavuuteen. Komission aiemmat päätökset. Asiassakomissio katsoi, että indeksien lisensointi muodostaa erilliset tuotemarkkinat, jotka voitaisiin mahdollisesti jakaa pienempiin segmentteihin indeksityypin mukaan. ( 12 ) Kyseisessä asiassa komissio totesi, että yksittäisillä indekseillä ei ole kysyntäpuolen korvattavuutta. Tämä koskee myös indeksejä, jotka viittaavat arvopapereihin Euroopan tasolla tai kansallisella tasolla, koska niihin liittyy erilaisia vastuita, joita markkinaosapuolet eivät pitäneet keskenään korvattavina. ( 13 ) Komission tutkimuksessa korostettiin myös, että tarjontapuolen korvattavuus on rajallista, koska eri indeksisegmenteillä on olemassa immateriaalioikeuksia ja markkinoille pääsyn kaupallisia esteitä. ( 14 ) Asiassakomissio määritteli indekseille erilliset markkinat, jotka perustuvat niiden komponenttien omaisuusluokkaan sekä kansalliseen ja alueelliseen maantieteelliseen kattavuuteen. ( 15 )

(22) Komission toteuttama arviointi. Markkinatutkimuksen tulosten ja käytettävissä olevan näytön perusteella komissio katsoo, että on olemassa erilliset indeksien lisensoinnin merkitykselliset tuotemarkkinat (muun muassa) Yhdistyneen kuningaskunnan osakeindekseille (jotka muodostuvat omaisuusluokan ja maantieteen yhdistelmästä) ja valuuttojen vertailuarvoille, jotka ovat erillinen omaisuusluokka (FX) ja joihin sovelletaan EU:n vertailuarvoasetuksesta johtuvia sääntelyvaatimuksia. Yhdistyneen kuningaskunnan osakeindeksien ja valuuttojen vertailuarvojen lisensoinnin maantieteelliset markkinat ovat maailmanlaajuiset.

B. KILPAILUVAIKUTUSTEN ARVIOINTI

1. Yksipuoliset vaikutukset: horisontaaliset vaikutukset Euroopan valtioiden joukkovelkakirjojen sähköisten kaupankäyntipalvelujen tarjoamiseen

(23) Komissio on huolissaan siitä, että liiketoimi estää olennaisesti tehokasta kilpailua Euroopan valtioiden joukkovelkakirjojen sähköisten kaupankäyntipalvelujen markkinoilla ja niiden mahdollisissa alasegmenteissä, koska se luo sulautuman tuloksena syntyvälle yritykselle määräävän aseman tai vahvistaa sitä merkityksellisistä markkinoiden alasegmenteistä riippuen.

(24) Liiketoimi yhdistäisi merkittävät Euroopan valtioiden joukkovelkakirjojen kauppapaikat, eli LSEG:n MTS-kauppapaikan ja Refinitivin Tradeweb-kauppapaikan, ja johtaisi erittäin suureen yhteenlaskettuun markkinaosuuteen, joka olisi jopa [70–80] prosenttia. Lisäksi markkinatutkimus osoittaa, että osapuolet omistavat kauppapaikkoja, joilla on johtava asema markkinoilla, ja että ne ovat tällä alalla läheisiä kilpailijoita, erityisesti välittäjien ja sijoittajien välisen kaupankäynnin osalta. Markkinatutkimus osoittaa myös, että vahvat verkostovaikutukset ja suuret markkinoille pääsyn esteet ovat ominaisia Euroopan valtioiden joukkovelkakirjojen kaupankäyntipalvelujen tarjoamiselle.

2. Vertikaaliset vaikutukset

2.1. OTC-korkojohdannaisten kauppaan (tuotantoketjun alkupää) ja selvitykseen (tuotantoketjun loppupää) liittyvät ei-horisontaaliset vaikutukset

(25) Komissio on huolissaan vertikaalisista yhteensovittamattomista vaikutuksista, joita liiketoimi aiheuttaa Refinitivin OTC-korkojohdannaisten kaupankäyntipalvelujen tarjoamisen (Tradewebin kautta) ja LSEG:n OTC-korkojohdannaisten selvityspalvelujen tarjoamisen (LCH SwapClearin kautta) välisen vertikaalisen yhteyden vuoksi. Erityisesti komissio katsoo, että liiketoimi estää olennaisesti tehokasta kilpailua OTC-korkojohdannaisten D2C-kaupankäyntipalvelujen tarjoamisessa luomalla määräävän aseman, kun otetaan huomioon seuraavat kysyntämarkkinoiden sulkemisstrategiat, joiden toteuttamiseen sulautuman tuloksena syntyvällä yrityksellä olisi valmiudet ja kannustimet: a) sulautuman tuloksena syntyvä yritys voisi lopettaa Tradewebin kanssa kilpailevilla kauppapaikoilla tai välitysohjelmistojen tarjoajien kautta toteutettujen kauppojen selvityksen (selvityksestä kieltäytyminen); b) sulautuman tuloksena syntyvä yritys voisi korottaa sellaisten tuotteiden selvitysmaksuja, joilla käydään kauppaa Tradewebin kanssa kilpailevilla kauppapaikoilla (hinnoitteluun perustuva markkinoiden sulkeminen); c) sulautuman tuloksena syntyvä yritys voisi heikentää kilpailevilla kauppapaikoilla toteutettujen kauppojen selvityksen laatua tai asettaa tällaisten kauppojen selvitykselle epäedullisia teknisiä tai toiminnallisia vaatimuksia (tekninen sulkeminen); ja d) sulautuman tuloksena syntyvä yritys voisi estää LCH SwapClearia tekemästä yhteistyötä kilpailevien kauppapaikkojen kanssa uusien tuotteiden käyttöönotossa tai heikentää tällaisen yhteistyön laatua (innovaatioiden estäminen).

(26) Markkinatutkimus vahvistaa, että sulautuman tuloksena syntyvällä yrityksellä on liiketoimen jälkeen kyky ( 16 ) ja kannustimet ( 17 ) toteuttaa näitä neljää edellä mainittua strategiaa. Lisäksi markkinatutkimus vahvisti, että nämä markkinoiden sulkemisstrategiat vaikuttaisivat todennäköisesti merkittävästi OTC-korkojohdannaisten D2C-kaupankäynnin alkupään markkinoihin, koska nämä strategiat estäisivät tehokkaasti Tradewebin D2C-kilpailijoita käymästä kauppaa OTC-korkojohdannaisilla.

2.2. LSEG:n LSE-kauppapaikan tietoihin (tuotantoketjun alkupää) ja Refinitivin yhdennettyihin reaaliaikaisiin tiedonsyöttöpalveluihin (tuotantoketjun loppupää) liittyvät ei-horisontaaliset vaikutukset

(27) LSE-kauppapaikan tiedot toimivat tuotantohyödykkeenä yhdennettyjen reaaliaikaisten tiedonsyöttöpalvelujen loppupään markkinoille, joilla Refinitiv toimii. Komissio katsoo, että sulautuman tuloksena syntyvällä yrityksellä olisi valmiudet ja kannustin sulkea tuotantohyödykemarkkinat yhdennettyjen reaaliaikaisten syöttötietopalvelujen markkinoilla rajoittamalla pääsyä LSE-kauppapaikan tietoihin: a) markkinatutkimuksen tulosten ja käytettävissä olevan näytön perusteella komissio katsoo, että LSE-kauppapaikan tiedot ovat merkittävä tuotantohyödyke yhdennettyjen reaaliaikaisten syöttötietopalvelujen loppupään markkinoille, kun otetaan huomioon yhdennettyjen reaaliaikaisten syöttötietopalvelujen kilpailijoiden ja loppuasiakkaiden näkemykset; ja b) komissio arvioi, että tuotantohyödykemarkkinoiden sulkemisen strategiasta tuotantoketjun loppupäässä saatavat voitot olisivat huomattavasti suuremmat kuin tuotantoketjun alkupäässä menetetyt voitot. Komissio ottaa huomioon myös osapuolten aiemmat käytännöt, kuten i) Refinitivin yksinoikeuden Tradeweb-kauppapaikan tietojen jakeluun ja ii) Borsa Italianaa vastaan esitetyt kilpailunrajoituksia koskevat syytökset, joiden mukaan se olisi syrjinyt kilpailijoitaan yhdennettyjen reaaliaikaisten tiedonsyöttöpalveluiden alalla oman vertikaalisesti integroituneen yhdennettyjen reaaliaikaisten tiedonsyöttöpalveluiden tarjoajansa (sittemmin divestoitu) hyväksi.

(28) Komissio toteaa, että Refinitiv on tällä hetkellä määräävä toimija yhdennettyjen reaaliaikaisten tiedonsyöttöpalvelujen markkinoilla, ja toteaa, että tuotantohyödykemarkkinoiden sulkemisen strategia ( 18 ) vaikuttaisi tehokkaaseen kilpailuun näillä markkinoilla esimerkiksi vahvistamalla Refinitivin määräävää asemaa.

2.3. LSEG:n LSE-kauppapaikan tietoihin (tuotantoketjun alkupää) ja osapuolten työpöytäpalveluihin (tuotantoketjun loppupää) liittyvät ei-horisontaaliset vaikutukset

(29) LSE-kauppapaikan tiedot toimivat tuotantohyödykkeenä työpöytäpalvelujen loppupään markkinoille, joilla Refinitiv toimii. ( 19 ) Komissio katsoo, että sulautuman tuloksena syntyvällä yrityksellä olisi valmiudet ja kannustin sulkea tuotantohyödykemarkkinat työpöytäpalvelujen markkinoilla rajoittamalla pääsyä LSE-kauppapaikan tietoihin. Markkinatutkimuksen tulosten ja käytettävissään olevan näytön perusteella komissio katsoo, että LSE-kauppapaikan tiedot ovat merkittävä tuotantohyödyke työpöytäpalvelujen markkinoille. Komissio arvioi myös, että sulautuman tuloksena syntyvällä yrityksellä olisi taloudelliset kannustimet tällaiseen tuotantohyödykemarkkinoiden sulkemiseen, ja ottaa huomioon osapuolten aiemman toiminnan (kuten kuvattu 27 kohdan b alakohdassa edellä).

(30) Komissio toteaa, että LSE-kauppapaikan tietoihin liittyvä tuotantohyödykemarkkinoiden sulkemisstrategia ( 20 ) vaikuttaisi tehokkaaseen kilpailuun työpöytäpalvelujen markkinoilla, koska i) se estäisi kilpailijoita kilpailemasta tehokkaasti laadun osalta ja ii) se estäisi yrityksiä tulemasta markkinoille.

2.4. Yhdistyneen kuningaskunnan osakeindeksien lisensointiin (tuotantoketjun alkupää) ja yhdennettyihin reaaliaikaisiin tiedonsyöttöpalveluihin (tuotantoketjun loppupää) liittyvät ei-horisontaaliset vaikutukset

(31) LSEG toimii useilla indeksien lisensoinnin segmenteillä merkittävän indeksien tarjoajan FTSE Russellin kautta. FTSE Russell on yhdessä MSCI:n ja S&P:n kanssa yksi kolmesta indeksien ”oligopolin” toimijoista. Indeksit jaetaan yleensä loppukäyttäjille kerran päivässä ei-reaaliaikaisesti (päivän päätösindeksit eli EoD-indeksit) tai reaaliaikaisesti.

(32) FTSE Russellin reaaliaikaiset tiedot Yhdistyneen kuningaskunnan osakeindekseistä toimivat tuotantohyödykkeenä yhdennettyjen reaaliaikaisten tiedonsyöttöpalvelujen loppupään markkinoille, joilla Refinitiv toimii. Komissio on huolissaan siitä, että sulautuman tuloksena syntyvä yritys voisi sulkea yhdennettyjen reaaliaikaisten tiedonsyöttöpalvelujensa kilpailijat markkinoilta, jos se ei myönnä niille pääsyä tai heikentää niiden pääsyä FTSE Russellin Yhdistyneen kuningaskunnan osakeindekseihin.

2.5. Yhdistyneen kuningaskunnan osakeindeksien lisensointiin (tuotantoketjun alkupää) ja työpöytäpalveluihin (tuotantoketjun loppupää) liittyvät ei-horisontaaliset vaikutukset

(33) FTSE Russellin Yhdistyneen kuningaskunnan osakeindeksit toimivat tuotantohyödykkeenä työpöytäpalvelujen loppupään markkinoille, joilla Refinitiv toimii.

(34) Komissio on huolissaan siitä, että sulautuman tuloksena syntyvä yritys voisi sulkea työpöytäpalvelujensa kilpailijat markkinoilta, jos se ei myönnä niille pääsyä FTSE Russellin Yhdistyneen kuningaskunnan osakeindekseihin tai heikentää tällaista pääsyä.

2.6. Muut yhteensovittamattomat haittavaikutukset yhdennettyjen reaaliaikaisten tiedonsyöttöpalvelujen ja työpöytäpalvelujen tarjoajiin

(35) Komissio on huolissaan siitä, että sulautuman tuloksena syntyvä yritys voisi käyttää tuotantoketjun loppupään kilpailijoidensa asiakkaiden kaupallisesti arkaluonteisia tietoja, jotka se on saanut LSE:n kauppapaikkatietoihin ja Yhdistyneen kuningaskunnan osakeindekseihin liittyvän tuotantoketjun alkupään toimintansa kautta, lisätäkseen edellä kuvatuista markkinoiden sulkemisstrategioista näille kilpailijoille aiheutuvaa haittaa.

2.7. Valuuttavertailuarvoihin (tuotantoketjun alkupää) ja indeksien lisensointiin (tuotantoketjun loppupää) liittyvät ei-horisontaaliset vaikutukset

(36) Indeksin tarjoajat käyttävät valuuttojen viitekorkoja eri valuuttojen määräisten indeksien ilmaisemiseen tai sellaisten indeksien laatimiseen, jotka koostuvat eri valuuttojen määräisistä kansainvälisistä arvopapereista. Refinitivin WM/R-vertailuarvot ovat selvästi markkinajohtajan asemassa, ja niiden markkinaosuus vuonna 2019 oli [70–80] prosenttia. Komissio on huolissaan siitä, että sulautuman tuloksena syntyvä yritys voisi sulkea kilpailevat indeksien tarjoajat markkinoilta kieltäytymällä antamasta WM/R-vertailuarvoja niiden käyttöön.

3. Päätelmät

(37) Tämän perusteella päätöksessä todetaan, että liiketoimi estää olennaisesti tehokasta kilpailua, koska sillä on i) yhteensovittamattomia horisontaalisia vaikutuksia Euroopan valtioiden joukkovelkakirjojen sähköisten kaupankäyntipalvelujen markkinoilla ja ii) yhteensovittamattomia vertikaalisia vaikutuksia a) OTC-korkojohdannaisten kaupankäyntipalvelujen (tuotantoketjun alkupää) ja selvityksen (tuotantoketjun loppupää) markkinoilla, b) LSEG:n LSE-kauppapaikan tietojen alkupään markkinoilla ja yhdennettyjen reaaliaikaisten tiedonsyöttöpalvelujen loppupään markkinoilla, c) LSEG:n LSE-kauppapaikan tietojen alkupään markkinoilla ja työpöytäpalvelujen loppupään markkinoilla, d) Yhdistyneen kuningaskunnan osakeindeksien lisensoinnin alkupään markkinoilla ja yhdennettyjen reaaliaikaisten tiedonsyöttöpalvelujen loppupään markkinoilla, e) Yhdistyneen kuningaskunnan osakeindeksien lisensoinnin alkupään markkinoilla ja työpöytäpalvelujen loppupään markkinoilla ja f) valuuttavertailuarvojen alkupään markkinoilla ja indeksien lisensoinnin loppupään markkinoilla.

C. KORJAUSTOIMENPITEET

1. LSEG:n esittämät sitoumukset

(38) Poistaakseen edellä mainitut kilpailuongelmat ilmoituksen tekijä on antanut jäljempänä kuvaillut sitoumukset.

1.1. Horisontaalisten vaikutusten korjaamista koskeva sitoumus

(39) Korjatakseen komission esittämät ongelmat Euroopan valtioiden joukkovelkakirjojen kaupankäyntipalvelujen sähköisen tarjonnan alalla ilmoituksen tekijä ehdottaa luovuttavansa 99,9 prosentin osuutensa Borsa Italianasta Euronextille. ( 21 ) LSEG ja Euronext allekirjoittivat 9. lokakuuta 2020 tähän liittyvän lopullisen ja sitovan myynti- ja ostosopimuksen.

1.2. Vertikaalisten vaikutusten korjaamista koskeva sitoumus

(40) Ensinnäkin OTC-korkojohdannaisten vertikaalisten kysyntämarkkinoiden sulkemista koskevien ongelmien (jotka liittyvät tuotantoketjun alkupäässä OTC-korkojohdannaisten kaupankäyntipalvelujen tarjoamiseen ja loppupäässä OTC-korkojohdannaisten selvityspalvelujen tarjoamiseen) osalta ilmoituksen tekijä ehdottaa sitoumusta, jonka mukaan LCH SwapClear pidättäytyy kymmenen vuoden ajan toteuttamasta edellä 25 kohdassa mainittuja markkinoiden sulkemisstrategioita. Tähän liittyvät sitoumukset tarkoittavat erityisesti, että SwapClear: a) noudattaa kaikkia EMIR-asetuksen säännöksiä siltä osin kuin niitä sovelletaan OTC-korkojohdannaisten syrjimättömään ja avoimeen selvitykseen ETA:n alueella (myös brexit-siirtymäkauden päättymisen jälkeen) ja noudattaa näitä vaatimuksia paitsi kauppapaikkojen myös välitysohjelmistojen tarjoajien osalta; ja b) kohtelee Tradewebiä sekä kolmansien osapuolten kauppapaikkoja ja välitysohjelmistojen tarjoajia tasapuolisesti i) hinnoittelun, ii) palvelutasojen, teknisten eritelmien ja toiminnallisten standardien (myös yhteentoimivuusvaatimusten) ja iii) uusien tuotteiden käyttöönoton suhteen.

(41) Toiseksi tietopalvelujen tuotantohyödykemarkkinoiden sulkemiseen liittyvien ongelmien osalta ilmoituksen tekijä sitoutuu tarjoamaan kaikille nykyisille ja tuleville tuotantoketjun loppupään kilpailijoilleen pääsyn olennaisiin tuotantoketjun alkupään tuotteisiin kymmenen vuoden ajan. Sulautuman tuloksena syntyvän yrityksen saataville tulevien loppuasiakkaiden strategisten tietojen osalta ilmoituksen tekijä sitoutuu luomaan tietoesteen asianomaisten liiketoimintojen välille. a) LSE-kauppapaikan tietojen osalta LSEG sitoutuu i) asettamaan ne nykyisten ja tulevien kolmansien tietojentoimittajien saataville; (22) ja ii) olemaan huonontamatta teknologiaansa tavalla, joka heikentäisi kolmansille tietojentoimittajille toimitettavien LSE-kauppapaikan tietojen laatua suhteessa Refinitivin yhdennettyjen reaaliaikaisten tiedonsyöttöpalvelujen ja työpöytäpalvelujen liiketoiminnoille toimitettavien tietojen laatuun; b) FTSE:n Yhdistyneen kuningaskunnan osakeindeksien osalta LSEG sitoutuu i) antamaan nykyisille ja tuleville kolmansille tietojentoimittajille pääsyn FTSE Russellin Yhdistyneen kuningaskunnan osakeindekseihin (23); ja ii) toimittamaan FTSE Russellin Yhdistyneen kuningaskunnan osakeindeksit nykyisille ja tuleville kolmansille tietojentoimittajille sellaisilla laatu- ja palvelutasoilla, jotka vastaavat asianomaiselle liiketoiminnalle tarjottuja laatu- ja palvelutasoja; c) Kaupallisesti arkaluonteisten asiakastietojen osalta LSEG sitoutuu ylläpitämään tietoesteitä rajoitettuja asiakastietoja käsittelevän henkilöstön ja asianomaisten liiketoimintojen välillä sen varmistamiseksi, että rajoitettuja asiakastietoja ei vaihdeta asianomaisten liiketoimintojen kanssa tavalla, joka voisi vaikuttaa kielteisesti kolmansiin tietojentoimittajiin; d) WM/R-vertailuarvojen osalta LSEG sitoutuu antamaan pääsyn nykyisiin ja tuleviin WM/R-valuuttavertailuarvoihin kaikille nykyisille ja tuleville asiakkaille, jotka jo käyttävät WM/R-valuuttavertailuarvoja tai pyytävät niiden käyttöä indeksien lisensointia varten.

(42) Ilmoituksen tekijä ehdottaa ottavansa molempia vertikaalisten ongelmien korjaamiseksi annettuja sitoumuksia varten käyttöön nopeutetun erimielisyyksien ratkaisujärjestelmän, joka voi lopulta edetä välimiesmenettelyyn.

2. Esitettyjen sitoumusten arviointi

(43) Komissio katsoo, että Borsa Italianan luovutus Euronextille sekä tietopalveluihin ja OTC-korkojohdannaisten kauppaan ja selvitykseen liittyvät käyttöoikeusratkaisut ovat riittäviä ratkaisemaan komission esiin nostamat liiketointa koskevat kilpailuongelmat.

(44) Markkinatoimijat suhtautuivat erityisen myönteisesti Borsa Italianan luovutukseen Euronextille ja pitivät näitä sitoumuksia erittäin soveltuvina ja tehokkaina osapuolten toimintojen kaikkien päällekkäisyyksien poistamiseen Euroopan valtioiden joukkovelkakirjojen sähköisessä kaupassa. Komissio katsoo, että ehdotettu korjaustoimenpide ratkaisee horisontaaliset kilpailuongelmat. Lisäksi markkinatestin tulokset vahvistavat, että Borsa Italiana on elinkelpoinen yritys, joka voi sopivan ostajan hoidossa kilpailla markkinoilla tehokkaasti ja pysyvästi ja voi toimia itsenäisesti. Sitoumuksiin ei sisälly upfront buyer -lauseketta. Koska ei ole erityisiä riskejä, jotka voisivat vaarantaa Euronextin hankinnan, komissio katsoo, että upfront buyer -lauseketta ei tarvittaisi.

(45) OTC-korkojohdannaisten osalta loppuasiakkaiden ylivoimainen enemmistö kannatti alkuperäisiä sitoumuksia. Vaikka useat kaupankäynti- ja selvitysalan kilpailijat tekivät rakentavia parannusehdotuksia (jotka otettiin huomioon lopullisissa sitoumuksissa), alkuperäisten sitoumusten markkinatesti sai myönteisen vastaanoton sekä kaupankäynnin että selvityksen alan kilpailijoiden enemmistöltä, mm. Bloombergiltä, joka on Tradewebin tärkein kilpailija OTC-korkojohdannaisten D2C-kaupassa ja mahdollisen kysyntämarkkinoiden sulkemiseen tähtäävän strategian kohde. Lisäksi sitoumusten kymmenen vuoden kesto sekä tehokas nopeutettu erimielisyyksien ratkaisumekanismi ja välimiesmenettely vaikuttavat tarkoituksenmukaisilta ja riittäviltä komission esiin nostamien ongelmien ratkaisemiseksi tehokkaasti ja pitkäkestoisesti. ( 24 )

(46) Tietopalvelujen osalta loppukäyttäjien suuri enemmistö suhtautui myönteisesti alkuperäisten sitoumusten laajuuteen ja soveltuvuuteen. Useat tietojentoimittajat pitivät joitakin alkuperäisten sitoumusten osia epäselvinä ja ehdottivat selvennyksiä ja parannuksia, ja ilmoituksen tekijä toteutti niistä useita lopullisissa sitoumuksissaan. Lisäksi, OTC-korkojohdannaisten kauppaan liittyviä sitoumuksia koskien, sitoumusten kymmenen vuoden kesto sekä tehokas nopeutettu erimielisyyksien ratkaisumekanismi ja välimiesmenettely vaikuttavat tarkoituksenmukaisilta ja riittäviltä komission esiin nostamien ongelmien ratkaisemiseksi tehokkaasti ja pitkällä aikavälillä. ( 25 )

(47) Kaikista edellä mainituista syistä komissio katsoo, että lopulliset sitoumukset ratkaisevat liiketoimeen liittyvät kilpailuongelmat kaikilta osin. Komissio toteaa myös, että lopulliset sitoumukset voidaan panna täytäntöön tehokkaasti lyhyessä ajassa.

(48) Tämän perusteella komissio toteaa, että jos osapuolten esittämiä sitoumuksia noudatetaan kaikilta osin, ne tekevät liiketoimesta sisämarkkinoille soveltuvan niiden horisontaalisten vaikutusten osalta Euroopan valtioiden joukkovelkakirjojen sähköisten kaupankäyntipalvelujen markkinoilla sekä niiden ei-horisontaalisiin vaikutusten osalta i) OTC-korkojohdannaisten kaupankäyntipalvelujen (tuotantoketjun alkupää) ja selvityksen (tuotantoketjun loppupää) markkinoilla, ii) LSEG:n LSE-kauppapaikan tietojen alkupään markkinoilla ja yhdennettyjen reaaliaikaisten tiedonsyöttöpalvelujen loppupään markkinoilla, iii) LSEG:n LSE-kauppapaikan tietojen alkupään markkinoilla ja työpöytäpalvelujen loppupään markkinoilla, iv) Yhdistyneen kuningaskunnan osakeindeksien lisensoinnin alkupään markkinoilla ja yhdennettyjen reaaliaikaisten tiedonsyöttöpalvelujen loppupään markkinoilla, v) Yhdistyneen kuningaskunnan osakeindeksien lisensoinnin alkupään markkinoilla ja työpöytäpalvelujen loppupään markkinoilla; ja f) valuuttavertailuarvojen alkupään markkinoilla ja indeksien lisensoinnin loppupään markkinoilla.

V PÄÄTELMÄT

(49) Edellä esitetyin syin päätöksessä todetaan, että ehdotettu keskittymä ei todennäköisesti olennaisesti estä tehokasta kilpailua sisämarkkinoilla tai niiden merkittävällä osalla, jos osapuolten esittämiä sitoumuksia noudatetaan kaikilta osin.

(50) Siten keskittymä olisi julistettava yhteismarkkinoille ja ETA-sopimuksen toimintaan soveltuvaksi sulautuma-asetuksen 2 artiklan 2 kohdan ja 8 artiklan 2 kohdan sekä ETA-sopimuksen 57 artiklan mukaisesti. [1] .

(1) EUVL L 24, 29.1.2004, s. 1.

(2) Komission päätös, annettu 1 päivänä helmikuuta 2012, asiassa M.6166 – Deutsche Börse / NYSE Euronext, 61 kohta.

(3) Erottelu korkojohdannaisvälineiden, osakejohdannaisten, valuuttajohdannaisten, hyödykejohdannaisten ja luottojohdannaisten kaupankäyntipalveluihin.

(4) Erottelu pörssilistattujen johdannaisten ja OTC-johdannaisten kaupankäyntipalveluihin.

(5) Swap-sopimusten kaupankäyntipalvelujen erottelu optioiden ja futuurien/termiinien kaupankäyntipalveluista.

(6) Komission päätös, annettu 1 päivänä helmikuuta 2012, asiassa M.6166 – Deutsche Börse / NYSE Euronext, 406 kohta.

(7) Komission päätös, annettu 1 päivänä helmikuuta 2012, asiassa M.6166 – Deutsche Börse / NYSE Euronext, 444 kohta; ja komission päätös, annettu 29 päivänä maaliskuuta 2017, asiassa M.7995 – Deutsche Börse / London Stock Exchange Group, 748 ja 750 kohta.

(8) Komission päätös, annettu 20 päivänä joulukuuta 2012, asiassa AT.39654, Reuters Instrument Codes, 29 kohta.

(9) Komission päätös, annettu 20 päivänä joulukuuta 2012, asiassa AT.39654, Reuters Instrument Codes, 30 kohta. Asiassa Blackstone / Thomson Reuters F&R komissio käsitteli yhdennettyjen reaaliaikaisten tiedonsyöttöpalvelujen merkityksellisiä markkinoita, mutta markkinoiden tarkan rajauksen lopulta avoimeksi (komission päätös, annettu 20 päivänä heinäkuuta 2018, asiassa M.8837 – Blackstone / Thomson Reuters F&R Business, 23ff kohta).

(10) Komission päätös, annettu 20 päivänä heinäkuuta 2018, asiassa M.8837, Blackstone / Thomson Reuters F&R Business, 12 ja 14 kohta.

(11) Komission päätös, annettu 1 päivänä helmikuuta 2012, asiassa M.6.166 – Deutsche Börse / NYSE Euronext, 140 ja 152 kohta. Ks. vastaavasti komission päätös, annettu 24 päivänä kesäkuuta 2013, asiassa M.6873 – Intercontinental Exchange / NYSE Euronext, 11 kohta.

(12) Komission päätös, annettu 1 päivänä helmikuuta 2012, asiassa M.6166 – Deutsche Börse / NYSE Euronext, 148 kohta.

(13) Komission päätös, annettu 1 päivänä helmikuuta 2012, asiassa M.6166 – Deutsche Börse / NYSE Euronext, 428 kohta.

(14) Komission päätös, annettu 1 päivänä helmikuuta 2012, asiassa M.6166 – Deutsche Börse / NYSE Euronext, 147 kohta.

(15) Komission päätös, annettu 24 päivänä kesäkuuta 2013, asiassa M.6873 – Intercontinental Exchange / NYSE Euronext, 65 kohta.

(16) Sen lisäksi, että LCH SwapClearin globaali markkinaosuus on erittäin suuri (noin [90–100] prosenttia), se on käytännössä ainoa keskusvastapuoli, jolla on vahva asema monissa eri valuutoissa tilanteessa, jossa asiakkaat suosivat saman keskusvastapuolen käyttöä kaikkien valuuttamääräisten sopimustensa selvitykseen verkostovaikutusten ja mittakaavaetujen vuoksi. Lisäksi markkinatutkimuksessa kävi ilmi, että sulautuman tuloksena syntyvällä yrityksellä ei olisi oikeudellisia tai teknisiä esteitä edellä kuvatulle markkinoiden täydelliselle sulkemiselle, hinnoitteluun perustuvalle sulkemiselle, tekniselle sulkemiselle tai innovaatioiden estämiselle.

(17) Perusteellinen tutkimus osoitti, että kauppapaikan vaihtaminen on paljon helpompaa kuin selvitysyhteisön vaihtaminen, ja että komission tekemän vertikaalisen aritmeettisen analyysin mukaan edellä mainitut neljä markkinoiden sulkemisskenaariota olisivat sulautuman tuloksena syntyvälle yritykselle kannattavia.

(18) Tähän sisältyy täydellinen sulkeminen ja osittainen sulkeminen teknologian laatua heikentämällä.

(19) Myös LSEG toimii työpöytäpalvelujen alalla Mergentin kautta. Mergent on kuitenkin kapean erikoisalan työpöytäpalvelujen tarjoaja, jonka loppuasiakkaita ovat yhdysvaltalaiset akateemiset laitokset ja jonka osuus työpöytäpalvelujen maailmanmarkkinoista on alle [0–5] prosenttia.

(20) Tähän sisältyy täydellinen sulkeminen ja osittainen sulkeminen teknologian laatua heikentämällä.

(21) Ehdotettuun luovutukseen sisältyvät siis i) MTS, joka omistaa kaikille joukkovelkakirjoille ja kiinteätuottoisille arvopapereille tarkoitettuja kauppapaikkoja ja eräitä pienempiä kiinteätuottoisten arvopaperien vähittäismyyntipaikkoja (MOT, ExtraMOT ja EuroTLX), ii) Italian pörssi, iii) Elite, joka on kansainvälinen alusta liiketoiminnan kehittämiseen ja pääoman hankintaan, iv) Italian Derivatives Market, joka on johdannaisten kauppapaikka, v) MTS Repo, joka on takaisinostosopimusten D2D-kauppapaikka, (vi) Borsa Italiana Market Data ja MTS Data -palvelut, jotka ovat reaaliaikaisia markkinatietopalveluja, jotka lisensoivat kauppapaikkojen tietoja erinäisille kolmansille tietojentoimittajille, vii) CC&G, joka on johtava keskusvastapuoli ja riskienhallintapalvelujen tarjoaja, viii) Monte Titoli, joka on Italiassa toimiva arvopaperikeskus, ix) Bit Market Services S.p.A., joka on tietokoneohjelmisto- ja tietopalveluyritys ja x) GATElab S.r.l., joka on kauppaa edeltävien, kaupankäynnin aikaisten ja kaupan jälkeisten toimintojen teknologiatoimittaja.

(22) LSEG sitoutuu myös olemaan soveltamatta LSE-kauppapaikan tietoihin hinnoittelua ja muita lisensointiehtoja, jotka tosiasiallisesti estäisivät kolmansien tietojentoimittajien pääsyn LSE-kauppapaikan tietoihin.

(23) FTSE:n Yhdistyneen kuningaskunnan osakeindekseillä tarkoitetaan lopullisten sitoumusten lisäyksessä lueteltuja reaaliaikaisia ja/tai päivän päätösindeksejä (mukaan lukien niihin liittyvät sisällöt, kuten indeksin komponentteihin liittyvät tiedot ja historiatiedot) tai niiden tilalle tulevia tuotteita, joiden komponenttien painottamiseen ja valintaan sovelletaan olennaisesti samoja menetelmiä kuin johonkin näistä indekseistä.

(24) Erityisesti keston osalta komission markkinatesti vahvistaa sen, että markkinoiden kehitysvauhdin huomioon ottaen kymmenen vuotta on riittävä aika sopeutumiseen (mm. selvitysvirtojen ja asiakkaiden selvitysmieltymysten muutoksiin sopeutuminen) sekä markkinarakenteiden mahdollisiin muutoksiin (mm. innovaatioiden aiheuttamat muutokset ja uusien toimijoiden tulo markkinoille).

(25) Erityisesti keston osalta komission markkinatesti vahvistaa sen, että kymmenen vuotta on asianmukainen aika yhdennettyjen reaaliaikaisten tiedonsyöttöpalvelujen ja työpöytäpalvelujen kilpailuongelmien korjaamiseen. Indeksien lisensointimarkkinoiden tuotantohyödykemarkkinoiden sulkemiseen liittyvien ongelmien suhteen komissio toteaa, että kymmenen vuotta on riittävä aika i) tuotantoketjun alku- tai loppupään markkinarakenteiden muutoksiin tai ii) – jos tuotantoketjun loppupään kilpailijoilla on edelleen valuuttavertailuarvojen tarjontaan liittyviä ongelmia lopullisten sitoumusten voimassaolon päätyttyä – näiden kilpailijoiden järjestäytymiseen siten, että ne voivat hankkia nämä vertailuarvot Refinitivin kilpailijoilta.